
COMPARTIMENTUL SPAȚII CU ALTĂ DESTINAȚIE

NR. SC2023-007042/20.03.2023
RAPORT DE SPECIALITATE A PROIECTULUI DE HOTĂRÂRE
privind darea în folosință gratuită pe o perioadă de un an, a spațiului cu altă destinație  SAD4, situat

în Timişoara, strada V. Alecsandri nr. 6, către Asociația de Dezvoltare Intercomunitară ” Polul de Creștere Timișoara”
   
 Prin cererea înregistrată cu nr. CT2022-005130/27.02.2023, Asociația de Dezvoltare Intercomunitară ” Polul de Creștere Timișoara”, solicită darea în folosință gratuită a spațiului cu altă destinație din Timişoara, SAD4, V. Alecsandri nr. 6, identificat prin  CF nr.  404897-C1-U13 Timișoara, deținut anterior.
Spațilul cu altă destinație din Timişoara, str. V. Alecsandri nr. 6, SAD 4 identificat prin CF nr. 404897-C1-U13 Timișoara, nr. cadastral 404897-C1-U13, situat la parter cu intrare din curte, cu 28,04 % p.c.i. și 150/537 mp teren în folosință, se află în proprietatea Statului Român și este înregistrat în evidența patrimonială a Municipiului Timișoara cu nr. de inventar  - 101305.02  și valoarea de inventar – 271.588,00 lei și are suprafața de 114,57 mp.

În anul 2009 a fost constituită Asociația de Dezvoltare Intercomunitară ” Polul de Creștere Timișoara”, în conformitate cu Hotărârea de Guvern nr. 998/2008 pentru desemnarea polilor de creștere și a polilor de dezvoltare urbană în care se realizează cu prioritate investiții din programele cu finanțare comunitară și națională, cu modificările și completările ulterioare și Hotărârea de Guvern nr. 885/2008 pentru aprobarea actului constitutiv –cadru și a statutului+cadru ale asociațiilor de dezvoltare intercomunitară cu obiect de activitate serviciile de utilități publice.

Asociația de Dezvoltare Intercomunitară ” Polul de Creștere Timișoara” este persoană juridică de drept privat și de utilitate publică, așa cum este prevăzut la Art. 5 Cap. III din Statutul asociației.


Având în vedere extrasul procesului verbal din data de 14.03.2023, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, a aprobat darea în folosință gratuită a spațiului cu altă destinație  din Timișoara, SAD 4, str. V. Alecsandri nr. 6 către Asociația de Dezvoltare Intercomunitară ”Polul de Creștere Timișoara”, pe o perioadă de un an.
In conformitate cu HCL nr.441/16.10.2015 privind aprobarea regulamentului de functionare si organizare a comisiei de analiza a spatiilor cu alta destinatie decat aceea de locuinta, a criteriilor de eligibilitate si selectie pentru stabilirea ordinii de prioritate in solutionarea cererilor de atribuire a unui spatiu cu alta destinatie decat aceea de locuinta catre asociatii, fundatii, ONG-uri, partide politice, Asociația de Dezvoltare Intercomunitară ”Polul de Creștere Timișoara” a îndeplinit criteriile de eligibilitate și selecție pentru stabilirea ordinii de prioritate.

In urma evaluării, Asociația de Dezvoltare Intercomunitară ”Polul de Creștere Timișoara a obținut 65 de puncte.

 Spaţiul cu altă destinație SAD4, din Timișoara, str. V. Alecsandri nr. 6 a fost verificat prin următoarele adrese ale serviciilor de specialitate:

- Adresa SC2023-005130/17.03.2023– a Biroului Clădiri Terenuri; 


- Adresa  SC2023-005130/17.03.2023– a Compartimentului Fond Funciar;



- Adresa  SC2023-005130/16.03.2023– a Serviciului Juridic;   

            În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea desfășurării activității de către Asociația de Dezvoltare Intercomunitară ”Polul de Creștere Timișoara” în spațiul antemenționat, apreciem că Proiectul  de hotărâre  privind darea în folosință gratuită pe o perioadă de un an, a spațiului cu altă destinație  SAD4, situat în Timişoara, strada V. Alecsandri nr. 6, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

